Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: közhasznú szervezetekről szóló 1997. évi CLVI. törvény
Paragraph Index: 1271

2. A Közalapítvány célja, hogy ösztönözze, segítse, sokoldalúan támogassa különösen — a cigányság megélhetését célzó mezőgazdasági vagy más jellegű kezdeményezéseket, illetve a cigányság polgárosodását elősegítő földhöz juttatási terveket, programokat; — a cigány munkavállalók foglalkoztatását elősegítő, üzleti tervvel rendelkező kisvállalkozásokat; — a cigány gyermekek, fiatalok tanulmányainak sikeres folytatását a cigányság jobb érdekérvényesítése érdekében a közéleti képzést; — az előítélet-mentes jogalkalmazást, a hátrányos megkülönböztetés megelőzését és megakadályozását szolgáló kezdeményezéseket, a kisebbséggel szemben nyitott, elfogadó társadalmi közhangulat kialakítását; — az integrálódást elősegítő nevelési, oktatási programokat; — a cigányság körében az egészségmegőrzést és a betegségek megelőzését célzó kezdeményezéseket.

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes